વર્તમાન શિક્ષક-પ્રશિક્ષણ કાર્યક્રમની પુનરચના : અગાઉ જણાવાયું છે તે મુજબ ભાવિ-શિક્ષક પાસેથી અભ્યાસના વ્યાપક વૈવિધ્યની અપેક્ષા રાખવામાં આવે છે તેથી શિક્ષક-પ્રશિક્ષણનો કોર્ષ ઉચ્ચતર માધ્યમિક પછી ચાર વર્ષનો કે સ્નાતક પછી બે વર્ષનો હોવો જોઈએ. આને લીધે તાલીમાથીને સ્વ-અધ્યયન, ચિંતન કરવા અને કાર્યરત થવામાં તથા , શિક્ષકો, શાળા, વર્ગખંડ, અધ્યાપન પ્રવૃત્તિઓ અને સઘન સૈદ્ધાંતિક અભ્યાસ સાથે સમય વિતાવવાની પૂરતી તકો મળશે. પ્રારંભિક શિક્ષક-પ્રશિક્ષણના સમયગાળાના સંદર્ભમાં કોઈપણ કારણોસર બાંધછોડ કે છુટછાટ શિક્ષક અને શિક્ષણની ગુણવત્તા પર વિપરિત અસર પાડશે.